Hvis du har planer om at bevæge dig udenfor i mørket mandag morgen, kan det være en god ide at gå eller køre forsigtigt. Weekendens slemme blæsevejr er aftaget, men vi slipper ikke for det kolde vejr.  DMI melder her til morgen om frost i flere dele af landsdelen. I løbet af natten har saltsprederne været på vejene i syv nordjyske kommuner.  Vesthimmerlands Kommune, Mariager Fjord, Rebild, Hjørring, Frederikshavn, Thisted og Morsø Kommune. Op ad dagen melder DMI om temperaturer mellem 0 og 2 graders varme, og der kan nogle steder forekomme byger, mest som sne eller slud. Vejdirektoratet melder om glatte veje på E39 Hirtshalsmotorvejen og mellem Hjørring C og Hirtshals by i begge retninger.

Referat:
Natten til mandag havde flere nordjyske kommuner besøg af saltsprederne, og til morgen er der frostgrader i store dele af regionen.